PMIndiaData/PMIndiaSum huggingface dataset:
প্রধান মন্ত্রীনা অৱাং নোংপোকপু হীরম পুম্নমক্তা চাউখৎহন্নবগীদমক অওনবা পুরক্নবা পাইখৎখিবা থৌশিলশিং শিবর তৌখ্রে – ‘পুর্বোত্তর কল্যানগী চহি ৮’

প্রধান মন্ত্রী, শ্রী নরেন্দ্র মোদীনাহৌখিবা চহি ৮ অসিদা অৱাং নোংপোকপু হীরম পুম্নমক্তা চাউখৎহন্নবগীদমক অওনবা পুরক্নবা পাইখৎখিবা থৌশিলশিংগী মতাংদা মহাক্কী ৱেবসাইৎ, নমো এপ অমসুং মাইগোবতা আর্তিকেলশিং অমদি ত্বিত থ্রেৎ শিয়র তৌখ্রে। প্রধান মন্ত্রীনা ত্বিত তৌখি: “হৌখিবা চহি নিপান অসিদা অৱাংনোংপোক্তা অমুক্তা ওইখিদ্রিবা মওংদা চাউখৎলকপা উবা ফংখি। ইনফ্রাস্ত্রকচর শেমগৎপা, হেল্থকিয়র, এজুকেসন ফগৎহনবা অমসুং লমদম অসিগী তোঙান-তোঙানবা রাজ্যশিংগী ফজরবা নাৎ অসি য়োকখৎপদা মীৎয়েং চংখি। #8YearsOfPurvottarKalyan” “অৱাং নোংপোকপু হীরম পুম্নমক্তা চাউখৎহন্নবগীদমক অওনবা পুরক্নবা পাইখৎখিবা থৌশিলশিং। #8YearsOfPurvottarKalyan”
পি.এম.না য়ুম্লোন্নরিবা লৈবাক ১০গা লোইননা পাঙথোকপা “কোবিদ-১৯ মেনেজমেন্ত: থেংনখিবা থৌদোক, অফবা থবকশিং অমসুং মাংদা লৈরিবা লম্বী” হায়বা ৱার্কশোপ অমদা ৱা ঙাংখ্রে

প্রধান মন্ত্রীনা য়ুম্লোন্নরিবা লৈবাক ১০ মদুদি অফঘানিস্তান, বাঙ্গলদেশ, ভুতান, মালদ্বিপ, মোরিশস, নেপাল, পকিস্তান, সেশেলস, স্রী লঙ্কাগী হকশেলগী লুচিংবশিং, এক্সপর্তশিং অমসুং ওফিসিএলশিং অমদি ভারতকী ওফিসিএলশিং অমসুং এক্সপর্তশিংগা লোইননা পাঙথোকপা “কোবিদ-১৯ মেনেজমেন্ত: থেংনখিবা থৌদোক, অফবা থবকশিং অমসুং মাংদা লৈরিবা লম্বী” হায়বা ৱার্কশোপ অমদা ঙসি ৱা ঙাংখ্রে। প্রধান মন্ত্রীনা লৈবাকশিংগী হেল্থ সিস্তেমশিংনা লাইচৎ মনুংদা অমদি মী য়াম্না কুংনা তাবা লমদমশিংদা লৈরিবা খুদোংচাদবা কোহন্নবা অপুনবা রেস্পোন্সকা লোইননা খুৎশম্নদুনা হোৎনখিবগী মওং অদুবু থাগৎখ্রে। প্রধান মন্ত্রীনা লাইচৎ অসি লান্থেংনবদা খুদক্কী মথৌ তাবা শেল পীনবা কোবিদ-১৯ ইমর্জেন্সী রেস্পোন্স ফন্দ শেমখিবা অমসুং হিদাল-লাংথক, পি.পি.ই. অমসুং তেস্ত তৌনবা খুৎশু-খুৎলাই –রিসোর্সশিং অসি সিয়র তৌখিবা অসি নীংশিংখ্রে। মহাক্না তেস্ত তৌবা, লাইনা শন্দোকপা লাকশিনবা অমসুং মেদিকেল ৱেস্ত মেনেজমেন্তগী মতাংদা থেংনখিবা অমসুং তমশিনখিবা খ্বাইদগী অফবা থবকশিং অদু অমনা অমদা সিয়র তৌনখি হায়নসু পাউদমখ্রে। “মসিগী চুংশিন্নবগী ৱাখল্লোন অসি লাইচৎ অসিদগী ফংখিবা খ্বাইদগী মরু ওইবা অমনি। ঐখোয়গী অরোৎ লৈতবা অমসুং অখঙবা কনবা অসিনা মালেমদা ঐখোয়না শিবগী চাং খ্বাইদগী নেম্বা লৈবাকশিংগী মনুং চনবা ঙমখি। মসি থাগৎফম থোকই। ঙসিদি ঐখোয়গী লমদম অসিগী অমসুং মালেমগী থাজবশিংনা খোঙজেল য়াংনা বেক্সিন কাপ্পদা মিৎয়েং থমখি। হিরম অসিদসু ঐখোয়না চপ মান্ননা মতেং পাংনবা অমসুং চুশিন্নবা তাই।” হায়না প্রধান মন্ত্রীনা ফোঙদোকখ্রে। লৈবাকশিংদা পান্দম অসি ফংনবা ৱাহং হংলদুনা প্রধান মন্ত্রীনা হেল্থ ইমর্জেন্সীশিং থোরকপা মতমদা লৈবাক অতোপ্পনা হায়জরকপা মতুং ইন্না ঐখোয়গী রিজন অসিগী মনুংদা ঐখোয়গী দোক্তরশিং অমসুং নর্সশিংনা থুনা চৎপা য়ান্নবগীদমক্তা অখন্নবা ভিজা স্কীম অমা শেম্নবা অপাম্বা ফোঙদোকখ্রে। মেদিকেলগী অথু-অকায়গীদমক রিজনেল এয়র এম্ব্যুলেন্স এগ্রিমেন্ত অমা লৈহন্নবা ঐখোয়গী সিবিল এভিএসন মন্ত্রালয়শিং পুন্না থবক তৌমিন্নবা য়াগদরা? হায়নসু মহাক্না হংখ্রে। ঐখোয়গী মীয়ামগী মরক্তা কোবিদ-১৯ বেক্সিনশিংগী কান্নবা ফংবগী মতাংদা দেতা খোমজিনবা, শেম-শাবা অমসুং দেতা নৈন্নবগী রিজনেল প্লেতফোর্ম অমা ঐখোয়না শেম্বা য়াগদরা? হায়না মহাক্না ৱাখল্লোন ফোঙদোকখ্রে। মখা তারদুনা মহাক্না হংখি ঐখোয়না মসিগা মান্ননা তুংদা থোরক্কদবা লাইচৎশিং ঙাকথোক্নবগীদমক তেক্নোলোজিনা মতেং পাংবা ইপিদিমিওলোজি শেম্নবা ঐখোয়না রিজনেল নেতৱার্ক অমা শেম্বা য়াগদরা? কোবিদ-১৯ অসিগী মতুংদসু মাই পাকখ্রবা পব্লিক হেল্থ পোলিসীশিং অমসুং স্কীমশিংগী মতাংদা মতেং পাংননবা প্রধান মন্ত্রীনা অপাম্বা ফোঙদোকখ্রে। মহাক্না হায় ভারতকী আয়ুশমান ভারত অমসুং জন আরোগ্যা স্কীমশিং অসি লমদম অসিগী কেস-স্তদীশিংদা কান্নগনি। “করিগুম্বা ২১শুবা চহিচা অসি এসিয়াগী চহিচা ওইবা তারবদি, খা এসিয়াগী লৈবাকশিং অমসুং ভারত মহাসাগরগী ইথৎতা লৈরিবা লৈবাকশিংগী মরক্তা পুনশিন্দ্রবদি মসি ওইথোক্লোই। লাইচৎ মনুংদা নখোয়না উৎখিবা লমদম অসি অমতা ওইবগী থৌনা-লিংজেল অদুনা অসিগুম্বা অপুনবা অসি ওইথোকপা য়াই হায়না তাকখ্রে।” হায়না ফোঙদোক্লদুনা প্রধান মন্ত্রীগী ৱারোল লোইশিনখি।
মন্ত্রীমন্দলনা ভারত অমসুং রুসিয়াগী মরক্তা পোস্তেজ স্তাম্পকী অপুনবা ইসু অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা দিপার্তমেন্ত ওফ পোস্ত, ইন্দিয়া অমসুং রুসিয়া পোস্ত (রুসিয়ান ফেদরেসনগী জোইন্ত-স্তোক কম্পেনী “এম এ আর কে এ”)গা লোয়ননা পোস্তেল কোওপরেসন হৌদোক্নবা অমদি স্তাম্পশিং ইসু তৌবগী লমদা নাকল অনিমক্না কান্নগদবা ওপরেস্নেল এক্সেলেন্স ফংনবা জোইন্ত স্তাম্প থাদোকপগা মরি লৈননা য়ানা ৱারোল খুৎয়েক পীনবদা অয়াবা পীখ্রে। ভারত অমসুং রুসিয়াগী মরক্তা বাইলেতরেল রিলেসন অদু ম্যুচুয়েল ইন্তরেস্তকী ইসুশিংদা মার্ক তৌই। ভারত অমসুং রুসিয়ানা বাইলেতরেল রিলেসনশিপকী ওইবা লম খুদিংমক্তা অৱাংবা থাক্কী ওইবা কোওপরেসন্দা নুংঙাইনা শরুক য়ামিন্নরি।
পি.এম.না এপ্রিল ১, ২০২২দা ‘পরিক্ষ্যা পে চর্চা’দা মহৈরোয়শিং, মখোয়গী মমা মপা অমসুং ওজাশিংগা ৱারী ৱাতায় শানগনি

প্রধান মন্ত্রী, শ্রী নরেন্দ্র মোদীনা এপ্রিল ১, ২০২২দা দিল্লীগী তালকতোরা স্তেদিয়মদা পাঙথোক্কদবা ‘পরিক্ষ্যা পে চর্চা’দা মহৈরোয়শিং, মখোয়গী মমা মপা অমসুং ওজাশিংগা ৱারী ৱাতায় শানগনি‍। মহাক্না পুক্নিং ৱাখল অৱাবা লৈতবা চাংয়েংগী মতাঙদা ৱা ঙাঙগনি‍। প্রধান মন্ত্রীনা ত্বীত তৌদুনা ফোঙদোকখিবদা; “ঐখোয় অমুক হন্না পুক্নিং ৱাখল অৱাবা লৈতবা চাংয়েংগী মতাঙদা ৱারী শানসি‍! এপ্রিল ১দা পাঙথোক্কদৌরিবা চহিসিগী পরিক্ষ্যা পে চর্চাসিদা ইচঙ থৌরবা #ExamWarriors, মখোয়গী মমা মপাশিং অমসুং ওজাশিংনা শরুক য়ারনবা ৱাফম থমজরি‍।
প্রধান মন্ত্রী শ্রী মোদী অমসুং বঙ্গলাদেশকী প্রধান মন্ত্রী শৈখ হসিনানা ভিদিও কনফরেন্সকী থোংদা বঙ্গলাদেশতা চাউখৎ থৌরাংগী প্রোজেক্তশিংগীদমক পুন্না ই-প্লেক মায়খুম হাংদোকখ্রে

প্রধান মন্ত্রী শ্রী নরেন্দ্র মোদী অমসুং বঙ্গাদেশকী প্রধান মন্ত্রী শৈখ হসিনানা ঙসি ভিদিও কনফরেন্সকী থোংদা বঙ্গলাদেশতা চাউখৎ থৌরাংগী প্রোজেক্তশিংগীদমক পুন্না ই-প্লেক মায়খুম হাংদোকখ্রে। লুচিংবা অনিমক্না বস অমসুং ত্রকশিং সপ্লাই তৌনবা, কমুনিতী ক্লিনিক ৩৬ শঙ্গানবা, ৱাতর ত্রীৎমেন্ত প্লান্ত ১১ অমসুং বঙ্গলাদেশতা নেস্নেল নোলেজ নেৎৱার্ক পাকথোক চাউথোকহন্নবগীদমক ই-প্লেকশিং মায়খুম হাংদোকখি। থৌরম অদুদা ৱা ঙাংলদুনা বঙ্গলাদেশকী প্রধান মন্ত্রী শৈখ হসিনাগা লোয়ননা মসিনা মহাক্কী তরুকশুবা ভিদিও কনফরেন্সনি হায়না প্রধান মন্ত্রীনা ফোংদোকখি। প্রধান মন্ত্রী শৈখ হসিনাগী মীৎয়েং অসি ভারত অমসুং বঙ্গলাদেশকী মরক্তা হেন্না কনবা কনেক্তিবিতীগীদমক খ্বাইদগী চাউবা ইন্সপিরেসন্নি হায়না প্রধান মন্ত্রীনা ফোংদোকখি। ঙসি মায়খুম হাংদোকখিবা অসিনা ত্রান্সপোর্ত কনেক্তিবিতীদা ইনোৎ পীবতা নত্তনা নোলেজ কনেক্তিবিতীদসু ইনোৎ পীরগনি হায়না মহাক্না হায়খি। নেস্নেল নোলেজ নেৎৱার্ক অসিনা বঙ্গলাদেশতা লৈরিবা স্কোলরশিং অমদি রিসর্স ইন্সতিত্যুৎশিংবু ভারত অমসুং মালেমগা শম্নহল্লগনি হায়না মহাক্না ফোংদোকখি। বঙ্গলাদেশতা এফোর্দেবল পব্লিক ত্রান্সপোর্তেশনগী মায়কৈদা হোৎনরিবশিং অদুদা বস অমসুং ত্রকশিংনা মতেং ওইরগনি, অরুবা ঈশিং ফংহনবদা ৱাতর ত্রীৎমেন্ত প্লান্তশিংনা মতেং ওইরগনি, অমসুং কম্মুনিতী ক্লিনিকশিং অসিনা চাউরাক্না মীওই লাখ অনিদা কান্নহল্লগনি হায়না মহাক্না ফোংদোকখি। ভারত-বঙ্গলাদেশকী মরীশিংনা মীয়ামগী পুন্সীগী মগুন হেঙ্গৎহনবদা মরুওইবা থৌদাং অমা লৌরি হায়বদু প্রোজেক্তশিং অসিনা উৎলে হায়না মহাক্না ফোংদোকখি। ভারত অমসুং বঙ্গলাদেশকী মরক্তা লৈবাক অনিগী লৈনরিবা মরী অসি মখা তানা চাউথোরকখিগনি হায়না মহাক্না থাজবা থমখি।
প্রধান মন্ত্রী হয়েং সুরতকী হাজিরাদা চৎকনি

প্রধান মন্ত্রী শ্রী নরেন্দ্র মোদী হয়েং ১৯ জনুৱারি ২০১৯দা সুরতকী হাজিরাদা চৎকনি। হাজিরাদা মহাক্না এল&তি আরমর্দ সিস্তেম্স কমপ্লেক্সতা চৎকনি অমসুং জাতিদা খুৎশিন্নবগী প্লেক অমা মায়খুম হাংদোক্কনি। মহাক্না নবসারিদা নিরালি কেন্সর হোস্পিতালগী উরেপ-উয়ুংশু তমগনি। অলত্রা-মোদর্ন নিরালি কেন্সর হোস্পিতাল অসি নবসারিগী অহানবা কমপ্রেহেন্সিব কেন্সর হোস্পিতাল ওইরগনি। মসিনা খা গুজরাত অমসুং য়ুম্লোন্নবা রাজ্যশিংগী কেন্সরনা নারবশিংদা কানহল্লগনি। প্রধান মন্ত্রী নুমীৎ হুম্নিগী ওইবা গুজরাতকী খোংচৎ অমদা লৈরি, হয়েং অসি খোংচৎ অসিগী অরোইবা নুমীৎনি। মহাক্কী খোংচৎকী অহানবা নুমীৎ শগোলশেলদা মহাক্না গান্ধীনগরদা বাইবরেন্ত গুজরাত গ্লোবেল ত্রেদ শো হৌদোকখি। মহাক্না সরদার ভল্লবভাই পতেল ইন্সতিত্যুৎ ওফ মেদিকেল সাইন্স এন্দ রিসর্স, অহমেদাবাদ অমসুং অহমেদাবাদ শোপ্পিং ফেস্তিবেলশু হৌদোকখি। মদুগী মখা তারকপদা ঙসি গান্ধীনগরগী মহাত্মা মন্দির একজিবিসন কম কনবেন্সন সেন্তরদা (শুবা বাইবরেন্ত গুজরাত সম্মিত ২০১৯ হৌদোকখি।
তি এস আর সুব্রামনিয়ন্না লৈখিদবদা প্রধান মন্ত্রীনা মহাক্কী ওইবা অৱাবা ফোংদোকখ্রে

হান্নগী সিভিল সর্ভেন্ত তি এস আর সুব্রামনিয়ন্না লৈখিদবদা প্রধান মন্ত্রী শ্রী নরেন্দ্র মোদী অৱাবা ফোংদোকখ্রে। প্রধান মন্ত্রীনা হায়খি, “শ্রী তি এস আর সুব্রামনিয়ন্না মহাক মশামকপু খ্বাইদগী অথোইবা সিভিল সর্ভেন্ত অমগুম্না শক্তাকচখি। মহাক্না মহাক্কী মহৈ য়াল্লবা খুৎইশিং অমসুং প্রজানা থোকহনবা মরুওইবা থৌদোকশিংদা মরক থৎতুনা খুদম অমশু থম্বিরম্লে। মহাক্না লৈখিদবা অসি অৱাবগী মশক্নি। মহাক্কী ইমুং মনুং অমসুং মরূপ মপাংশিংগী অৱাবদশু ঐহাক্না শরুক য়াজরি।”
সেপ্তেম্বর ৩০দা পি.এম.না জয়পুরদা সি.আই.পি.ই.তি.:ইন্সতিত্যুৎ ওফ পত্রোকেমিকেলস তেক্নোলোজী শঙ্গারগনি

প্রধান মন্ত্রী নরেন্দ্র মোদীনা ২০২১গী সেপ্তেম্বর ৩০গী অয়ুক পুং ১১ তাবা মতমদা ভিদিও কনফরেন্সকী খুৎথাংদা জয়পুরদা সি.আই.পি.ই.তি.:ইন্সতিত্যুৎ ওফ পত্রোকেমিকেলস তেক্নোলোজী শঙ্গারগনি অমসুং রাজস্থানগী বনস্বারা, সিরোহি, হনুমানগর অমসুং দাউসা দিস্ত্রীক্তা অনৌবা মেদিকেল কোলেজ মরি অমসু উরেপ উয়ুং তমগনি। হায়রিবা মেদিকেলশিং অসি “দিস্ত্রীক্ত/রিফরেল হোস্পিতালশিংগা লোয়ননা এত্তেস তৌদুনা অনৌবা মেদিকেল কোলেজ লিংখৎপা”কীদমক কেন্দ্রনা পুথোকপা স্কীমগী মখাদা কাইথবনি। মেদিকেল কোলেজ অসি লিংখৎপগী খুদোংচাবা অসি কান্নবা ফংদ্রবা, শোৎথরবা অমসুং আসা লৈরিবা দিস্ত্রীক্তশিংদা পীবনি। স্কীম অসিগী ফেজ অহুমগী মখাদা, লৈবাক অসিদা অনৌবা মেদিকেল কোলেজ ১৫৭কী অয়াবা পীখ্রে। সি.আই.পি.ই.গী মরমদা রাজস্থান সরকারগা লোয়ননা, ভারত সরকারনা জয়পুরদা সি.আই.পি.ই.তি.:ইন্সতিত্যুৎ ওফ পত্রোকেমিকেলস তেক্নোলোজী অসি লিংখৎপনি। মসি পেত্রোকেমিকেল অমসুং এলাইদ ইন্দস্ত্রীশিংগী তঙাইফদবা মরোমদোম ওইনা অমসুং কৎথোকপা অমগা লোয়ননা থবক তৌবনি। হায়রিবা অসিনা নহাশিংদা তেক্নিকেল প্রোফেসনেলশিংদা হৈ-শিংনবা তাকপি তম্বিগনি। কেন্দ্রগী মন্ত্রী শ্রী মনসুখ মন্দাবিয়া অমসুং রাজস্থানগী মুখ্য মন্ত্রী শ্রী অশোক গেহলোতসু থৌরম অসিদা শরুক য়াগনি।
প্রধান মন্ত্রীনা গুজরাতকী কেবাদিয়াদা দিফেন্স মিনিস্ত্রীনা শিনবা কম্বাইন কম্মান্দরস কনফরেন্সকী অরোইবা সেসন্দা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি গুজরাতকী কেবাদিয়াদা দিফেন্স মিনিস্ত্রীনা শিনবা কম্বাইন কম্মান্দরস কনফরেন্সকী অরোইবা সেসন্দা ৱা ঙাংখ্রে। হন্দক্কী চহীগী কনফরেন্স মনুংদা ৱা-খন্নখিবা অসিগী মরমদা দিফেন্স স্তাফকী চীফনা প্রধান মন্ত্রীদা খঙহনখি। প্রধান মন্ত্রীনা কনফরেন্স অসিগী মওং-মতৌ অমসুং এজেন্দাগীদমক মহাক্কী থাগৎপা ফোংদোকখি। মহাক্না মরু ওইনা হন্দক্কী চহীগী কনফরেন্স অসিদা জুনিয়র কম্মিসন ওফিসরশিং অমসুং নন- কম্মিসন ওফিসরশিংনা শরুক য়ারিবা অসিদা থাগৎপা ফোংদোকখি। নেস্নেল দিফেন্স সিস্তেমগী খ্বায়দগী ৱাংবা সিবিলিয়ন অমসুং মিলিতরী লিদরশিপ অসিদা ৱা ঙাংলদুনা, প্রধান মন্ত্রীনা হৌখিবা চহিদা কোবিদ লায়চৎকী শরুক্তা অমসুং অৱাংথংবা ঙমখৈগী অৱাবা মায়োক্নবা মতমদা ইন্দিয়ন আর্ম ফোর্সেসনা উৎখিবা কত্থোকপগী ফিরেপ অসিদা মহাক্কী ওইবা য়াম্না চাওবা থাগৎপা ফোংদোকখি। প্রধান মন্ত্রীনা নেস্নেল সেক্যুরিতি সিস্তেমদা মফম অমা লাকশিনবা হেনগৎহনবদা মরুওইবা লৈরিবা, ইক্বুইবমেন্ত অমসুং খুলাই খক্তা নত্তনা আর্ম ফোর্সেসনা পাংথোক্লিবা দোক্তরাইন, প্রোসেদ্যুর অমসুং কস্তম অসিদা মরুওইবা হায়খি। মহাক্না মরুওইবা পীরদুনা নেস্নেল সেক্যুরিতি আর্কিতেকচর অসিদা মিলিতরী অমসুং সিবিলিয়নগী মফম অনিমক্তা লৈরিবা মীগী মশীং অসি ফগৎহনবা মথৌ তাই হায়খি। মহাক্না হোলিস্তিক ওইনা চংশিনবা, সিবিল-মিলিতরী সিলোশিং লৌথোকপদা পান্দম থম্বা অমসুং ফিরেপ লৌবা অসিদা থুজিন্নবা হায়খি। মহাক্না সর্বিসশিংদা হান্নগী সিস্তেম মখোয় মশানা হন্দোক্নবা অমসুং মখোয়গী য়ুতিলিতি অমসুং মরী লৈনবা খক্তা পাংথোক্নবা পাউতাক পীখি। তেক্নোলোজিগী মওংদা য়াম্না থুনা অহোংবা লাক্লিবা অসিদা, প্রধান মন্ত্রীনা ইন্দিয়াগী মিলিতরী অসি ‘ফ্যুচর ফোর্স’ অমা ওইনা চাওখৎহনবগী তঙাইফদবা লৈবা উৎখি। প্রধান মন্ত্রীনা মথং চহিদা লৈবাক অসিগী চহি ৭৫ শুবা ইন্দিপেন্দেন্স পাংথোক্কনি হায়না খঙহল্লি, অমসুং আর্ম ফোর্সেসশিংবু থৌরম অসিদা শরুক য়ানবা অমসুং লৈবাক অসিগী নহাশিংবু পুক্নিং থৌগৎনবা হায়রি।
প্রধান মন্ত্রী অমসুং স্বিদেনগী প্রধান মন্ত্রীগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা স্বিদেনগী প্রধান মন্ত্রী, হিজ এক্সিলেন্সী স্তিফেন লোফবেনগা ঙসি তেলিফোন্দা ৱারী শানখ্রে। লুচিংবা অনিনা হৌজিক চত্থরিবা কোবিদ-১৯ লাইচৎ অমসুং মখোয়-মখোয়গী মরী লৈনবা লৈবাকশিংনা মখোয়গী হকশেল অমসুং ইকোনোমিক ইম্পেক্তশিং কন্ত্রোল তৌনবগীদমক লৌখৎলিবা খোংথাংশিংদা খন্ন-নৈনখি। লুচিংবা অনিমক্না ভারত অমসুং স্বিদেনগী রিসর্স তৌরিবশিং অমসুং সাইন্তিস্তশিংগী মরক্তা কোলাবোরেসন অমসুং দেতা শেয়রিংগী পোতেন্সিয়েলদা য়ানবা পুরকখি, মদুনা কোবিদ-১৯গী মায়োক্তা মালেমনা হোৎনরিবশিংদসু থৌদাং য়ারগনি। লুচিংবা অনিনা হৌজিক চত্থরিবা চত্থোক-চৎশিনগী অথিংবা থম্বনা মরম ওইদুনা পন্দুনা লৈরিবা অমনা অমগী নাগরিকশিংগীদমক দরকার ওইবা তেংবাংশিং ফংহন্নবা ৱাশকখি। মখোয়না কোবিদ-১৯ থেংননবগীদমক মেদিকেল সপ্লাইশিং ফংহন্নবা মখোয়গী ওফিসিয়েলশিং মখা তানা পাউ ফাওনবদসু য়ানখি।
পি.এম.না জম্মু অমসুং কাশ্মীরনা ইনভেস্তমেন্তশিং হেন্না লাকহন্নবা খোঙথাং লৌখৎপবু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা জম্মু অমসুং কাশ্মীরদা ইনভেস্তমেন্ত হেন্না তৌরক্নবা খোঙথাংশিং লৌখৎলিবা অসিবু থাগৎপা ফোঙদোকখ্রে। জম্মু অমসুং কাশ্মীরগী লেফতনেন্ত গভর্নর শ্রী মনোজ সিনহানা মথং-মথং তৌখিবা ত্বিতশিংদা পাউখুম পীরদুনা প্রধান মন্ত্রীনা ত্বিত তৌখি; “জম্মু অমসুং কাশ্মীরদা হেন্না ইনভেস্তমেন্ত লাক্নবা অমসুং মীয়ামদা অচৌবা খুদোংচাবশিং ফংহন্নবা শীংথানীংঙাই ওইবা খোঙথাংশিং।”
প্রধান মন্ত্রী শ্রী নরেন্দ্র মোদী অমসুং পোর্তুগুইস রিপব্লিক্কী প্রধান মন্ত্রী ঐচ.ই. এন্তোনিয়ো লুইস সন্তোস দা কোস্তা অনিনা ফোন্দা ৱারি শানখ্রে

ঙসি প্রধান মন্ত্রী শ্রী নরেন্দ্র মোদী অমসুং পোর্তুগুইস রিপব্লিক্কী প্রধান মন্ত্রী ঐচ.ই. এন্তোনিয়ো লুইস সন্তোস দা কোস্তা অনিনা ফোন্দা ৱারি শানখ্রে৷ লিদর অনি অসিনা লৈবাক অনি অসিদা লৈরিবা কোবিদ-১৯ লাইনা-লাইচৎ অসিগী ফিভম অসি য়েংশিনখ্রে৷ লাইনা-লাইচৎ অসি লোইশিন্নবগীদমক ভেক্সিনশিং অসি অথুবা মতমদা য়েন্থোক্নবগী তঙাই ফদবা অদুগী মতাংদা মখোয়না খন্নখ্রে৷ ভারতকী ভেক্সিনেসন দ্রাইব অমসুং হৌজিক ফাওবদা ভারত লৈবাক অসিনা লৈবাক ৭০ হেনবদা মতেং পীরিবা অসিগী মতাংদা পি.এম. কোস্তা অসিদা প্রধান মন্ত্রী মোদীনা তেল্লপনা ফোংদোকখ্রে৷ ভারতনা লেপ্পা লৈতনা মখাতানা অতোপ্পা লৈবাকশিং অসিদা ভেক্সিনশিং ফংহল্লগনি হায়না মহাক্না থাজবা পীখি৷ লিদর অনি অসিনা লৈবাক অনি অসিগী লৈরিবা বাইলেতরেল রিলেসনশিং য়েংশিনখ্রে অমসুং হৌখিবা চহী খরা অসিদা ইন্দিয়া-পোর্তুগল পার্তনরশিপ অসিদা পোজিতিব ওইবা মোমেন্তম ফংবা ঙমখিবা অসিদা অপেনবা ফোংদোকখি৷ ২০২১গী মে থাদা পোর্তোদা ই.য়ু.গী পোর্তুগুইস প্রসিদেন্সীগী লুচিং মখাদা পাংথোক্নবা মতম লেপ্তুনা লৈরিবা ইহান হানবা ইন্দিয়া-ই.য়ু. লিদরশিংগী মীফম অদুগীদমক শেম-শারিবা অদু মখোয়নসু য়েংশিনখ্রে৷ ইন্দিয়া-ই.য়ু. স্ত্রাতিজিক পার্তনরশিপ অসি হেন্না মপাঙ্গল লৈন্নবগীদমক প্রধান মন্ত্রী কোস্তানা লৌরিবা থৌদাং অদু প্রধান মন্ত্রী মোদীনা থাগৎখ্রে অমসুং মহাকপু পোর্তোদা উন্নবা মহাক্না য়াম্না কন্না হোৎনরি হায়না ফোংদোকখ্রে৷
প্রধান মন্ত্রীনা হেপী লোসরগী য়াইফ-পাউজেল পীরক্লি

প্রধান মন্ত্রী, শ্রী নরেন্দ্র মোদীনা লোসরগী গ্রীতিং অমদি য়াইফ-পাউজেল পীরক্লি‍। প্রধান মন্ত্রীনা ত্বীত তৌরদুনা ফোঙদোকখি; “অনৌবা চহি ওইনা লদাখদা হৌখ্রবা অমদি হরাও মথোয় কানা পাঙথোক্নরিবা “হেপী লোসর”গী য়াইফ পাউজেল পীজরি‍। খোঙ থাংজিনবা হৌখ্রবা, চহি অসিনা মীপুম খুদিংমক্কী পুন্সিদা নুংঙাইবা অমদি য়াইফবা পুরকপা ওইরসনু‍। চহি অসিদা মীপুম খুদিংমক্কী অনিংবশিং থুংবা ওইরসনু‍।”
প্রধান মন্ত্রীনা জিয়ানি জোগীন্দর সিংহ বেদান্তিনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা জিয়ানি জোগীন্দর সিংহ বেদান্তি জীনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “জিয়ানি জোগীন্দর সিংহ বেদান্তি জীনা লাইরিক লাইশু হৈবা অমসুং পুকচেল চাওবা মীওইনি। মহাক্কী পুন্সিদা মীওইবা জাতিগীদমক ওইজবা কয়া অমা থাদোক্তুনা থবক কয়া অমা তৌবিরম্মী। মহাক্না মীনুংশি লৈবা অমসুং অপুনবা সমাজ অমা পুরক্নবা থবক কয়া অমা তৌবিরমখি। মহাক্না লৈখিদবা অসি থমোয় শোক্না নুঙাইজদে। মহাক্কী ইমুং অমসুং মহাকপু পামজবশিংগী অৱাবদা শরুক য়াজরি”।
পি.এম.না রাজস্থানগী কোতাদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা রাজস্থানগী কোতাদা থোকখিবা লম্বীগী খুদোংথিবা থৌদোক্তা লৈখিদ্রবশিংদা অৱাবা ফোঙদোকখ্রে। প্রধান মন্ত্রীনা অৱাবা তারবা মীওইশিংগীদমকপ্রাইম মিনিস্তর’স নেস্নেল রেলিফ ফন্দ (পি.এম.এন.আর.এফ.)তগী ক্ষতিপুরন পীবদসু অয়াবা পীখ্রে। প্রধান মন্ত্রীগী লোয়শঙনা অসুম্না ত্বিত তৌখি; "রাজস্থানগী কোতাগী থৌদোক অদু য়াম্না নুংঙাইদবা থৌদোক্নি। মসিদা লৈখিদ্রবশিংগী ইমুং-মনুংশিংদা ঐহাক্না অৱাবা ফোঙদোকচরি। অৱাবা অসি মায়োক্নবা ঙম্নবা ঈশ্বরদা মখোয়দা থৌনা পীবা ওইরসুনু: পি.এম." "কোতাগী লাইবক থীবা থৌদোক অমদা লৈখিদ্রবশিংগী নক্নবা ইমুংগী মীওইশিংদা পি.এম.এন.আর.এফ.তগী লুপা লাখ ২-২ পীরগনি। অশোক-অপন নংখ্রবশিংদা লুপা ৫০,০০০সু পীরগনি: পি.এম."
মন্ত্রীমন্দলনা দবল্যু.তি.ও.দা পর্মনেন্ত মিসন মিসন ওফ ইন্দিয়া, সেন্তর ফোর ত্রেত এন্দ ইনভেস্তমেন্ত লো (ইন্দিয়ন ইন্সতিত্যুৎ ওফ ফোরেইন ত্রেদ) অমসুং সেন্তর ফোর ত্রেদ এন্দ ইকোনোমিক ইন্তিগ্রেসন (দ গ্রেজুএত ইন্সতিত্যুৎ, জেনেভা)গী মরক্তা মেমোরেন্দম ওফ আন্দরস্তেন্দিং (এম.ও.য়ু.)গী অয়াবা পীখ্রে

প্রধান মন্ত্রী শ্রী নরেন্দ্র মোদীনা চেয়র লৌবা, কেন্দ্রগী মন্ত্রীমন্দলনা, দবল্যু.তি.ও.দা পর্মনেন্ত মিসন মিসন ওফ ইন্দিয়া (পি.এম.ঐই.), ইন্দিয়ন ইন্সতিত্যুৎ ওফ ফোরেইন ত্রেদগী সেন্তর ফোর ত্রেত এন্দ ইনভেস্তমেন্ত লো (সি.তি.আই.এল.) অমসুং দ গ্রেজুএত ইন্সতিত্যুৎ ওফ ইন্তর্নেস্নেল এন্দ দিবলপমেন্তগী সেন্তর ফোর ত্রেদ এন্দ ইকোনোমিক ইন্তিগ্রেসন (সি.তি.ই.আই.), জেনেভাগী মরক্তা মেমোরেন্দম ওফ আন্দরস্তেন্দিং (এম.ও.য়ু.)গী অয়াবা পীখ্রে। কান্নবশিং: দ গ্রেজুএত ইন্সতিত্যুৎ ওফ ইন্তর্নেস্নেল এন্দ দিবলপমেন্ত স্তদিজ, জেনেভাগী সি.তি.ই.আই.এল.গা এম.ও.য়ু. তৌনবা অসিনা সি.তি.আই.এল.গী এমপ্লোয়ীশিংদা য়াম্না কান্নবা একাদেমীক অমসুং রিসর্সকী খুদোংচাবা অমসুং কম্মর্স দিপার্তমেন্তদনা ইন্তর্নেস্নেল ত্রেদ অমসুং ইনভেস্তমেন্ত লোদা কান্নবা পীগনি। মখা তানা, এম.ও.য়ু. অসিগী মখাদা দি.ও.সি.গী ওফিসিএলশিং, সি.তি.ই.আই.এল. রিসর্সরশিং অমসুং একাদেমিকনা ইন্তর্নেস্নেল ত্রেত এন্দ ইনভেস্তমেন্ত লোদা ভারতকী ফিভমদা মতম খরগী হিরমগী কেপাসিতী-বিল্দিং অমসুং এক্তিভিতীশিং পুরক্লগনি। সি.তি.ই.আই.এল.গা লোয়ননা এম.ও.য়ু. অসিগী মখাদা প্রপোজ তৌরক্লিবা কোল্লাবোরেসনশিং অসি মহৌশাগী ওইনা একাদেমীক ওই হায়রিবা অসি ভারত্তগী রিসর্সরশিং অমসুং একাদেমিসিয়ানশিং, সি.তি.ই.আই.এল.গী এমপ্লোয়ীশিং অমসুং কম্মর্স দিপার্তমেন্ত অমসুং সরকারগী এজেন্সীশিং অসিনা কেপাসিতী-বিল্দিং অমসুং এক্তিভিতীশিংদগী কান্নবা পুরক্কনি। হায়রিবা অসিনা ইন্তর্নেস্নেল ত্রেদ নেগোসিএসন অমসুং দিসপুৎ সেতলমেন্তগী মখল কয়াগী হিরমশিংদা ভারতকী ফিভম অমা শেম্বদা কান্নবা ফংগনি। মরীক চুম্বা: ভারত, স্বিতজর্লেন্দ অমসুং অতৈ লৈবাকশিংগী একাদেমিসিয়ানশিং, প্রাক্তিসনরশিং, জুরিস্তশিং, পোলিসী শেম্বশিং, অমসুং মহৈরোইশিংগী মরক্তা কোল্লবোরেসন তৌবা অসিনা ইন্তর্নেস্নেল ত্রেত এন্দ ইনভেস্তমেন্ত লো অমসুং মরী লৈনবশিংদা মফমশিংদা তেক্নিকেল অমসুং ৱাখল তামিন্নবদা মতেং ওইগনি। এম.ও.য়ু. অসি নম্দুনা চহি অহুম লৈহনগনি।
প্রধান মন্ত্রীনা মহারাজা সুরজমলগী মপোক কুমওন্দা মহাক্কী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা মহারাজা সুরজমালগী মপোক কুমওন্দা মহাক্কী মফমদা ইকায় খুম্নবা উৎখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “থৌনা ফরবা লান্মী অমসুং মীয়ামগীদমক্তা মশাগী মপুন্সি কত্থোকখিবা মহারাজা সুরজমলজীগী মপোক কুমওন অসিদা মহাক্কী মফমদা ইকায় খুম্নবা উৎচরি”।
প্রধান মন্ত্রীনা এক্স-সর্বিসমেনশিংদা ৱা ঙাংখ্রে, নেস্নেল ৱার মেমোরিয়েল কৎথোকপগী থৌরমদা শরুক য়াখ্রে

নই দিল্লীদা নেস্নেল ৱার মেমোরিয়েল লৈবাক্কী মীয়ামদা কৎথোকপা ওইনা ঙসি প্রধান মন্ত্রী নরেন্দ্র মোদীনা মুৎপা নাইদ্রবা মৈরি চুখৎখি। মহাক্না মেমোরিয়েল অদুগী শরুক কয়া য়েংখি। মমাংদা এক্স-সর্বিসমেনশিংদা ৱা ঙাংবদা মহাক্না হায়খি, লান্মী লাখ কয়াগী থৌনা অমসুং কৎথোকপনা মরম ওইদুনা ভারত লান্মী অসি মালেমদা খ্বাইদগী কনবশিংগী মরক্ত য়াওরিবনি। প্রধান মন্ত্রীনা হায়খি হায়রিবা লান্মীশিং অসিনা য়েক্নবশিং অমসুং মহৌশানা থোকহনবা অমাং-অতাশিং অহানবা ওইনা মায়োক্নরি। হন্দক থোকখিবা পুলৱামাগী থৌদোক অদুদা থৱায় কৎখ্রবা সি আর পি এফ জৱানশিং প্রধান মন্ত্রীনা নীংশিংখি অমসুং ভারত ঙাকশেন্নবা থৱায় কৎখ্রবা অথৌবশিং অদুদা ইকায়খুম্নবা উৎখি। মহাক্না হায়খি ঙসিদি অনৌবা ভারত অসি মালেমগী থাক্ত ফিবম ফগৎলে অমসুং মসি লৈবাক অসিগী আর্মদ ফোর্সশিংনা ওইহনবনি। ঙসি নেস্নেল ৱার মেমোরিয়েল নৎত্রগা রাস্ত্রয় সমর স্মারক হাংদোকপদা মহাক্না হরাওবা ফোংদোকখি। লান্মীশিংদা অমসুং পেন্সন ফংলবশিংদা ৱান রেঙ্ক, ৱান পেন্সন পীনবা সরকার অসিনা ৱাশকখিবা অদু কেন্দ্র সরকারনা থুংহল্লে হায়না প্রধান মন্ত্রীনা ফোংদোকখি। মহাক্না হায়খি ও আর ও পি অসিনা পেন্সন চাদা ৪০ ফাওবা হেনগৎলে অমসুং লান্মীশিংগী তোলোব চাদা ৫৫ ফাওবা হেনগৎলে। প্রধান মন্ত্রীনা হায়খি, হৌজিক সুপর স্পিসিয়েলিতী হোস্পিতাল য়াম্না দরকার ওইরে অমসুং অসিগুম্বা সুপর স্পিসিয়েলিতি হোস্পিতাল অহুম লিংখৎলগনি। প্রধান মন্ত্রীনা হায়খি, আর্মি দে, নেভী দে অমসুং এয়র ফোর্স দেদা লান্মীশিং পুক্নীং থৌগৎনবা অনৌবা থৌরাং কয়া পায়খৎলে। ২০১৭গী ওগস্ত ১৫দা গেলেন্তরি এৱার্দস পোর্তেল হাংদোক্লে। হৌজিক নুপীশিং ফাইত্তর পাইলোত ওইনবগী খুদোংচাবা লৈরে। মখোয়গী নুপা ওফিসরশিংগা চপ মান্ননা সোর্ত সর্বিস কম্মিসনগী নুপী ওফিসরশিং পর্মিনেন্ত কম্মিসন পীরে। প্রধান মন্ত্রীনা হায়খি, ঙাকশেনগী খুৎলায় লৈবদা মপুং ফানা অহোংবা লৈরে। অরোনবা লৈতবা অমসুং খুদিংমক খুদোংবা ফংগদবা সরকারগী থৌরাং লৈরে। মেক ইন ইন্দিয়াদা সরকারনা পুক্নীং থৌগৎলি। প্রধান মন্ত্রীনা হায়খি, য়ু এন পিসকিপ্পিং মিসন ৭০গী মনুংদা ভারত লান্মীনা মিসন ৫০ শরুক য়াখি অমসুং হায়রিবা ওপরেসনশিং অসিদা লান্মী লাখ ২ রোম শরুক য়াখি। ভারত নেভীনা ২০১৬দা পাংথোকখিবা ইন্তর্নেস্নেল ফ্লিত রিভ্যুদা লৈবাক ৫০গী নেভীশিং শরুক য়াখি। চহি খুদিংগী মরুপ-মপাং ওইবা লৈবাকশিংগী লান্মীশিংগা ঐখোয়গী লান্মীনা অচৌবা জোইন্ত এক্সরসাইজ ১০ পাংথোক্লি। মহাক্না হায়খি, ভারত লান্মীগী তৌবা ঙম্বা অমসুং ঐখোয়না মালেমগী ওইনা লৈনরিবা মরি অসিনা মরম ওইদুনা ভারত মহাসাগরদা পাইরেসীগী থবক অঙকপা ফংনা হন্থরে। ভারত লান্মীগী নোংমৈ চংদবা জেক্কেত লাখ ১.৮৬ লৈনবা মতম কয়াগী মমাংদগী তক্নদুনা লাকখি অমসুং হৌখিবা চহি মরি মখাই অসিদা কেন্দ্র সরকারনা নোংমৈ চংদবা জেক্কেত লাখ ২.৩০ লৈরে। কেন্দ্র সরকারনা ভারত লান্মী অসি অনৌবা এয়রক্রাফশিং, হেলিকোপ্তরশিং, সবমেরিনশিং, জহাজশিং অমসুং খুৎলায়শিং পীরে। মতম কয়া পন্দুনা লাক্লিবা ৱারেপশিং অসি লৈবাক্কী য়াইফনবা থবক ওইনা পাংথোকপনি। প্রধান মন্ত্রীনা হায়খি, নেস্নেল ৱার মেমোরিয়েলগী মথক্ত, নেস্নেল পুলিস মেমোরিয়েলসু লিংখৎলে। সরদার পতেল, বাবাসাহেব অম্বেদকর অমসুং নেতাজী সুভাষ চন্দ্র বোস য়াওনা লৈবাক্কী লুচিংবশিং কেন্দ্র সরকারনা মশক খঙলে। লৈবাক্কী য়াইফনবা ৱাফমশিং মাংদা থমদুনা কেন্দ্র সরকারনা মখা তানা ৱারেপ কয়া লৌখিগনি।
পি.এম.না মীয়ামদা নবরাত্রিনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা নবরাত্রিনা লাকপদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; "ইরৈবাকচা পুম্নমক্তা নবরাত্রিগী ফাইফ-পাউজেল পীজরি। শক্তিবু থৌনীজবগী কুহ্মৈ অসিনা মীপুম খুদিংমক্কী পুন্সিদা অনৌবা মঙলান অমা পীনবীবা ওইরসনু।"
প্রধান মন্ত্রীনা ইন্তর্নেস্নেল তাইগর দেগী থৌরমদা কৈ য়োকখৎপগী মরী লৈনা মীওইশিংনা হোৎনরিবশিংবু থাগৎখ্রে

প্রধান মন্ত্রী, শ্রী নরেন্দ্র মোদীনা ইন্তর্নেস্নেল তাইগর দেগী থৌরমদা কৈ য়োকখৎপগী মরী লৈনা মীওইশিংনা হোৎনরিবশিংবু থাগৎখ্রে। প্রধান মন্ত্রীনা অসুম্না ত্বীত তৌখিঃ “ইন্তর্নেস্নেল তাইগর দে অসিদা কৈবু ঙাক-শেন্নবগীদমক্তা থৱাই য়াওনা হোৎনরিবশিংবু ঐহাক্না থাগৎচরি। অপুনবা স্ক্বার কিমি. ৭৫,০০০ হেন্না কোন্দুনা ভারত্তা তাইগর রিজর্ব ৫২ লৈ খঙবদা অদোম্না চাউথোকচগনি। কৈ ঙাক-শেনবদা লোকেল খুন্নাইগী মীওইশিং শরুক য়াহন্নবা অনৌবা খোঙথাং কয়া পায়খৎলি”।
শ্রী লঙ্কাগী শেল-থুম মন্ত্রী, হিস এক্সেলেন্সী বাসিল রাজাপক্সানা প্রধান মন্ত্রী, শ্রী নরেন্দ্র মোদীগা ৱারী শাখ্রে

নই দিল্লীদা ওফিসিএল খোঙচৎকী লাকপা শ্রী লঙ্কাগী শেল-থুম মন্ত্রী, ইকায় খুম্ননীংঙাই ওইরবা বাসিল রাজাপক্সানা ঙসিগী অঙনবদা প্রধান মন্ত্রী, শ্রী নরেন্দ্র মোদীগা ৱারী শাখ্রে। শেল-থুম মন্ত্রী, রাজাপক্সানা লৈবাক অনিগী শেন্মিৎলোনগী তেংবাংনরিবা অসিবু মপাঙ্গল লৈহন্নবা লৈবাক অনিনা পায়খৎলিবা খোঙথাংশিংগী মতাংদা প্রধান মন্ত্রীগী মফমদা শ্মলপ্পা পাউদম পীখি অমসুং শ্রী লঙ্কাগী শেন্মিৎলোন্দা ভারতনা তেংবাংবগীদমক্তা মহাক্কী মফমদা থাগৎ ৱাহৈসু ফোংদোকখি। ভারতনা ইন্দুনা চৎলিবা “য়ুম্লোন্নবনা হান্না” হায়বা থৌশিল-থৌরাং অমসুং এস.এ.জি.এ.আর. (লমদম অসিগী ওইনা পুম্নমক্কী সেক্যুরিতী অমসুং গ্রোথ) দোক্ত্রিন্দা শ্রী লঙ্কানা য়ারিবা থৌদাংগী মতাংদা প্রধান মন্ত্রীনা ৱাফম থমখি। ভারতনা শ্রী লঙ্কাগী মবুকচেল ফবা মীয়ামগীদমক্তা মখা তানা লেপখিগনি হায়বা ৱাফম অসিসু মহাক্না অমুক হন্না থমখি। শেল-থুম মন্ত্রী, রাজাপক্সানা কলচরগী হীরম য়াওনা লৈবাক অনিগী মীয়ামগী মরক্তা লৈনরিবা মরীবু হান্নদগী হেন্না চেৎশিল্লকপা অসিবু শকখঙখি। প্রধান মন্ত্রীনা বুধ অমসুং রমায়ন তুরিজম সর্কিৎ য়াওনা লমকোয়বা লাকপা হেনগৎহনবা ঙম্বগী মতিক লৈরিবা অসিবুসু মরু ওইনা পনখি।
ইস্লামিক রিপব্লিক ওফ ইরানগী ফোরেন মন্ত্রীনা প্রধান মন্ত্রীগা উনখ্রে

ভারত্তা ওফিসিয়েল ওইবা খোংচৎ অমগীদমক্তা লাক্লিবা, ইস্লামিক রিপব্লিক ওফ ইরানগী ফোরেন মন্ত্রী, হিস এক্সেলেন্সী ওসেন অমিরাবদোল্লাহিয়াননা ঙসি প্রধান মন্ত্রী শ্রী নরেন্দ্র মোদীগা উনখ্রে। দিগ্নিতরী অসিবু তরাম্না ওক্লদুনা প্রধান মন্ত্রীনা ভারত অমসুং ইরানগী মরক্তা লৈরিবা মতম শাংনদগী লৈরক্লবা মীওইবগী চাউখৎ খোংথাংগী ওইবা অমসুং চৎনবীগী ওইবা মরী অদুবু হারাও তয়াম্না নিংশিংখি। লুচিংবা অনি অদুনা হৌজিক-হৌজিক চত্থরিবা নাকল অনিমক্কী ওইবা তেংবাং পীনবগি অনৌবা খোংথাংশিং অদুগী মতাংদা খন্নখি। প্রধান মন্ত্রীনা য়াম্না মরু ওইনা পনখি মদুদি লৈবাক অনি অসিনা কোবিদ মতুংগী মতম অসিদা পীথোক-পীশিন তৌনবা অমসুং তাথোক-তাশিন তৌনদুনা তেংবাং পীনবগী থবক অসিবু হেন্না খোংজেল য়াংখৎহন্নবা হোৎনগদবনি হায়না হায়খি। প্রধান মন্ত্রীনা ইরানগী ফোরেন মন্ত্রীদা হিস এক্সেলেন্সী প্রেসিদেন্ত ইব্রাহিম রায়সীদা মহাক্কী য়াইফ-পাউজেল পীবিনবা হায়খি অমসুং য়াম্না অথুবা মতমদা ইরানগী প্রেসিদেন্ত উননবগীদমক্তা আশা তৌরি হায়না হায়খি।
প্রধান মন্ত্রীনা এইম্সতা মরুওইবা প্রোজেক্তশিং খুৎশিন্নগনি অমদি উরেপ উয়ুং তমগনি

২০১৮গী জুন ২৯দা প্রধান মন্ত্রী শ্রী নরেন্দ্র মোদীনা ন্যু দিল্লীদা লৈবা ওল ইন্দিয়া ইন্সতিত্যুৎ ওফ মেদিকেল সাইন্স (এইম্স) তা চৎকনি। এইম্সতা মহাক্না নেস্নেল সেন্তর ফোর এজিংগী উরেপ উয়ুং তমগনি। মসিনা অহল ওইরবশিংদা মল্তি-স্পেসিয়েলিতি হেল্থকেয়ার ফংহল্লগনি। মসিদা জেনরেল ৱার্দকী ফমুং ২০০ লৈগনি। থৌরম অদুমক্তদা প্রধান মন্ত্রীনা সফদরজং হোস্পিতালদা ফমুং ৫৫৫ লৈবা সুপর স্পেসিয়েলিতি ব্লোক শঙ্গাগনি। মহাক্না সফদরজং হোস্পিতালদা ফমুং ৫০০ লৈবা অনৌবা ইমার্জেন্সি ব্লোক; এইম্সতা ফমুং ৩০০ লৈবা পৱার গ্রিদ বিশ্রাম সাদন; অমসুং এইম্স, অন্সারি নগর অমসুং ত্রোমা সেন্তরগী মরক্তা কনেক্সন মোতোরেবল তন্নেলসু খুৎশিন্নগনি।